Guðmundur Baldursson sem býður sig fram til formanns Eflingar vill koma á friði á skrifstofu félagsins og efla grasrótina. Hann segir að listi framboðsins muni líta dagsins ljós í vikunni en unnið er að lokaundirbúningi.
Auk Guðmundar hafa tvær gefið út að þær gefi kost á sér. Það eru þær Ólöf Helga Adolfsdóttir, varaformaður Eflingar og Sólveig Anna Jónsdóttir sem sagði af sér formennsku fyrr í vetur eftir það sem hún kallaði vantraustsyfirlýsingu starfsfólks skrifstofunnar. Guðmundur segir sig og sitt fólk vinna að undirbúningi en kosningu lýkur að kvöldi 15. febrúar næstkomandi.
Ja við eigum að vera búin að skila inn undirskriftunum 2. febrúar og þá kemur þetta allt í ljós og þá verður komið nafn á þetta allt saman og við munum þá birta stefnuskránna okkar og þá verður þetta allt tilbúið.
Við erum að tína á listann og ég get ekki alveg á þessari stundu sagt til um nöfnin á honum en það mun birtast núna í næstu viku.
Guðmundur segir að húsnæðismál og vextir verði aðalmálið í komandi kjarasamingum. Eins vill hann deildarskipta félaginu eftir starfsgreinum og búa til litlar stjórnir og virkja þannig grasrótina. Hann segir um margt að tala í baráttunni um formannssætið framundan.
Þetta er stórt samfélag, þetta er samfélag 30 þúsund manna og við munum styrkja skrifstofuna frá því sem var og koma á friði þar þannig að allir geti mætt þar í vinnu án þess að finna fyrir hnút í maganum eins og talað var um á sínum tíma
Og ertu vongóður? Já ég get ekki betur verið en það, það sem ég heyri út frá mér og haft samband við mig og þess háttar get ég ekki annað verið en bjartsýnn.
